19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 235 της 10/16 Ιουλ. 1986 (ΦΕΚ Α΄ 97) Ίδρυση Γ΄ Λιμενικού Τμήματος στο Κεντρικό Λιμεναρχείο Θεσσαλονίκης και καθορισμός της τοπικής και καθ’ ύλη αρμοδιότητός του. Έχοντας υπόψη: 1.Το άρθρ. 13 παρ. 1 του Νόμ. 672/1977 «περί τροποποιήσεως και συμπληρώσεως του Ν.Δ. 530/1970 «περί Λιμενοφυλάκων και ετέρων τινών διατάξεων» (ΦΕΚ 235/Α΄/1977). 2.Τις διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «περί συστάσεως Λιμενικών Τμημάτων εν ταις Περιφερείαις δικαιοδοσίας των Κεντρικών Λιμεναρχείων» όπως ισχύουν σήμερα (ΦΕΚ 208 Α/1953). 3.Τη με 11068/6/1986 πρόταση του Αρχηγού του Λιμενικού Σώματος «Ίδρυση Λιμενικού Τμήματος στη Σκάλα Κατερίνης». 4.Τη με 356/11-6-1986 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας, αποφασίζουμε: 20.Β.β.18-19 Περιφέρειες Λιμενικών Αρχών Άρθρ.1.-Ιδρύεται στην περιφέρεια δικαιοδοσίας του Κεντρικού Λιμεναρχείου Θεσσαλονίκης Γ΄ Λιμενικό Τμήμα με έδρα τη Σκάλα Κατερίνης και περιφέρεια δικαιοδοσίας από τον όρμο Μεθώνης μέχρι την Σκάλα Λιτοχωρίου. Άρθρ.2.-1.Η καθ’ ύλη αρμοδιότητα του Λιμενικού Τμήματος που ιδρύεται με το Διάταγμα αυτό περιλαμβάνει: α)Όλες τις αρμοδιότητες διοικητικής και δικαστικής αστυνομίας που προβλέπονται από τις κείμενες διατάξεις για τον Προϊστάμενο Λιμεναρχείου, περιλαμβανομένων και των αρμοδιοτήτων που προβλέπονται από τα άρθρ. 40, 41, 42, 44, 45, 88 και 89 του Ν.Δ. 187/1973 «περί Κώδικος Δημοσίου Ναυτικού Δικαίου» (ΦΕΚ 261 Α΄/1973). β)Την τήρηση λεμβολογίων και έκδοση αδειών αλιείας. γ)Την έκδοση και ανανέωση ναυτολογίων, την ενέργεια μεταβολών σ’ αυτά και την θεώρησή τους κατά τον κατάπλου ή απόπλου του πλοίου. 2.Ο Διοικητής του Λιμενικού Τμήματος αλληλογραφεί με τις αρχές του Κράτους και ιδιώτες για θέματα της αρμοδιότητάς του ως Προϊστάμενος Λιμεναρχείου. 3.Από την κατά την προηγούμενη παράγραφο αλληλογραφία εξαιρούνται τα έγγραφα του Διοικητή του Λιμενικού Τμήματος, προς άλλες Αρχές ή ιδιώτες που αφορούν θέματα γενικής φύσεως, η σύνταξη και αποστολή των οποίων ενεργείται μέσω της Κεντρικής Υπηρεσίας του Κεντρικού Λιμεναρχείου Θεσσαλονίκης. Άρθρ.3.-Από την έναρξη λειτουργίας του ιδρυομένου με το παρόν Δ/γμα Λιμενικού Τμήματος παύει η λειτουργία του Λιμενικού Σταθμού Σκάλας Κατερίνης, ο οποίος και καταργείται. 